open-index/open-wikipedia-markdown huggingface dataset:
Torkil Berge

**Torkil Berge** (født 1957) er en norsk psykolog og spesialist i klinisk psykologi. Han arbeider som psykologspesialist og fagutviklingsrådgiver ved Voksenpsykiatrisk avdeling Vinderen, Diakonhjemmet sykehus i Oslo. 

Berge har vært leder av Norsk Forening for Kognitiv Terapi (NFKT), og var i perioden 1997 til 2007 redaktør av Tidsskrift for Norsk Psykologforening. Han ledet arbeidsgruppen som utarbeidet Helsedirektoratets Nasjonale retningslinjer for behandling av voksne med depresjon i primær- og spesialisthelsetjenesten, samt tilhørende veiviser for pasienter og pårørende. Han har vært medlem av Nasjonalt fagråd helse og arbeid siden 2017.

## Bibliografi

### Som forfatter
* 1997: *Trange rom og åpne plasser. Hjelp til mestring av angst, panikk og fobier* (med Arne Repål, 3. rev. utgave, 2004).
* 2002: *Lykketyvene. Hvordan overkomme depresjon* (med Arne Repål, 3. rev. utgave 2015).
* 2010: *Den indre samtalen. Lær deg kognitiv terapi* (med Arne Repål). 
* 2013: *Se mulighetene. Arbeidsliv og psykisk helse (*med Erik Falkum).
* 2014: *Energityvene. Utmattelse i sykdom og hverdag* (med Elin Fjerstad og Lars Dehli, 2. rev. utgave 2016).
* 2016: *Lev godt med sykdom* (med Elin Fjerstad). 
* 2019: *Håndbok i klinisk helsepsykologi*  (med Elin Fjerstad, Ingrid Hyldmo og Nina Lang). 

### Som medredaktør
* 2003: *Samtaler som forandrer. Psykologisk teori i praksis*
* 2008: *Håndbok i kognitiv terapi* (3. rev. utgave 2022: Håndbok i kognitiv atferdsterapi)
* 2011: *CBT for psychosis: A symptom-based  approach*

### Veiledere og arbeidsbøker
* 2016: *Psykiske vansker på arbeidsplassen* – medforfatter: Anne-Grete Martinussen 
* 2019: *Jobbfokusert terapi ved depresjon og angstlidelser – En behandlingsveileder* – medforfattere: Elisabeth Baumann Heier, Danielle Wright, Marit Hannisdal og Ragne G. H. Gjengedal 
* 2020: *Foreldreveiledning ved depresjon. En guide for behandlere og rådgivere* – medforfatter: Ellen Østberg 
* 2021: *Arbeidsbok ved vedvarende utmattelse ved sykdom* – medforfatter: Elin Fjerstad 
* 2021: *Arbeidsbok ved irritabel tarmsyndrom* – medforfattere: Elin Fjerstad og Bente Bull-Hansen 
* 2021: *Arbeidsbok ved insomni* – medforfattere: Ingrid Hyldmo, Nina Lang og Helle Skogstad Riege, Bente Bull-Hansen, Kari Agnes Myhre og Hilde Sofie Hamre 
* 2021: *Arbeidsbok for personer med Asperger syndrom* – medforfattere: Inger Strålberg, Kari Agnes Myhre, Nina Furuvald og Morten Bekk

## Priser og utmerkelser
* 2002: Arthur Holmeslands pris for sakprosa, Aschehoug Forlag
* 2006: Åse Gruda Skards pris for publisering av psykologisk kunnskap, Norsk Psykologforening[7]
* 2009: Bjørn Christiansens minnepris, Norsk Psykologforening.
* 2022: Institutt for Aktiv Psykoterapis formidlingspris

## Referanser


## Eksterne lenker
*  «Et liv - det var det hele» Portrettintervju med Torkil Berge i Psykologitidsskriftet 05.08.2019
Bug (film)

***Bug*** er en amerikansk psykologisk thriller/drama film som blir utgitt av Lionsgate i 2007. Regissert av William Friedkin tidligere kjent som regissør av filmer som for eksempel *[[Exorcisten]]* og *Brennpunkt New York*. Hovedrollene i filmen har Harry Connick jr., Ashley Judd og Michael Shannon. 

## Historien
* *Paranoia er smittsomt*

Filmen er basert på et teaterstykke skrevet av Tracy Letts. Den omhandler paranoia, og er en psykologisk thriller (med elementer av svart komedie og grøsser). Mestedelen av handlingen tar plass i et shabby hotell rom i Oklahoma, USA. Servitrisen Agnes (Ashley Judd) lever i frykt for hennes voldelige eksmann Jerry Goss (Harry Connick, jr), som nylig har sluppet ut av fengsel. Agnes treffer Golfkrig veteran Peter (Michael Shannon), og han blir hennes beskytter og elsker. Peter viser seg etterhvert å være noe eksentrisk og han forteller om krigen i Irak, UFOer, bombingene i Oklahoma, kultselvmord, og snart også om hemmelige stats eksperimenter på soldater som han tror han selv er offer for. Agnes blir etter hvert trukket inn i hans måte å tenke på, og hans kamp mot en infestasjon av miskroskopiske insekter/bakterier. Eksentrisitet utvikler seg til galskap. Andre skuespillere i filmen er Lynn Collins og Brian F. O'Byrne.

## Roller
* Harry Connick jr. – Jerry Goss 
* Ashley Judd –  Agnes 
* Michael Shannon – Peter 
* Lynn Collins – R.C. 
* Brían F. O'Byrne – Dr. Sweet

## Film festivaler
* *Bug* hadde verdenspremiere på Cannes filmfestival i Frankrike i 2006, hvor den vant FIPRESCI-prisen for sin kategori.
* Først vist i andre land: Toronto filmfestival i Canada (12. september 2006), Fantastic Fest i USA (25. september 2006), Sigtes filmfestival i Spania (11. oktober 2006), London filmfestival i England (20. oktober 2006), Turin filmfestival i Italia (11. november 2006).http://www.imdb.com/title/tt0470705/releaseinfo

## Filmmusikk
Musikken i filmen er komponert av Brian Tyler. Filmens soundtrack inneholder sanger fra artister som for eksempel Chris Cornell, best kjent som vokalist i Soundgarden og senere Audioslave, Scott Weiland, tidligere vokalist i Stone Temple Pilots og nå Velvet Revolver, Serj Tankian, som er vokalist i gruppen System of a Down. Soundtracket blir utgitt i USA den 22. mai 2007.

## Eksterne lenker
* 
* 
* Offisiell MySpace side
* Offisiell soundtrack nettside
* Filmbyen om ''Bug''
* Intervju, artikkel: "William Friedkin on ''Bug''" (eng.)
* Dagbladet om ''Bug''
Arthur Häggblad

**Arthur Häggblad** (født 14. juni 1908 i Nordmaling, død 16. juni 1989 i Stockholm) var en svensk langrennsløper.

Han vant to bronsemedaljer i VM og OL i sin internasjonale karriere, begge i stafett. Individuelt ble hans beste resultat to fjerdeplasser på 18&nbsp;km og 50&nbsp;km under Ski-VM 1934 i Sollefteå

Arthur Häggblad vant Vasaloppet fire ganger: 1933, 1935, 1937 og 1940.
 
I 1988 ble det lagd en svensk dokumentarfilm om legendariske svenske skiløpere og skihoppere; *De sista skidåkarna*. Her var Arthur Häggblad med, sammen med mange andre, som Nils «Mora-Nisse» Karlsson, Martin Matsbo, Gustav Husum-Jonsson, Hjalmar Bergström, Sven Selånger.

Häggblad var kjent for krasse replikker. En gang etter et løp i sverigesmesterskapet skal landshövding Bernhard Eriksson ha spurt hvordan løpet hadde vært. Svaret var: «Åk själv, gubbjävel!» En annen gang spurte en radioreporter om Häggblad ville sende en hilsen til lytterne. Denne svarte: «Ja, skidlöpning är ett hundliv, jag önskar jag vore död. Hälsa till vem som helst.»

## Meritter
### VM-medaljer
* 1934 i Sollefteå &ndash; bronse (4 x 10&nbsp;km stafett)

### OL-medaljer
* 1936 i Garmisch-Partenkirchen &ndash; bronse (4 x 10&nbsp;km)

## Referanser


## Eksterne lenker
*
Operasjon Mobilisering

**Operasjon Mobilisering** (OM) er en internasjonal, kristen tverrkirkelig misjons organisasjon som har arbeid i over 100 land. I tillegg driver de to skip.

## Virksomhet
I organisasjonen jobber det over 4&nbsp;000 personer fra 80 ulike nasjoner. Hvorav omtrent 500 har vært ute i mer enn 10 år. En stor del av de som arbeider er «teltmakere» som bruker sitt yrke i misjonens tjeneste.

Operasjon Mobilisering verver arbeidere for korte eller lengre perioder.
* *Global Challenge* er korttidsteam i f.eks. sommer- eller påskeferien.
* *Global Action-team* i et land eller ombord på skip, på fulltid, fra 6 måneder til 2 år. 
* *Global Service* er langtidsarbeid over flere år.

Det norske Operasjon Mobilisering har base i Kristiansand og ledes av ekteparet Meberg.

## Skipene
Ombord på de to skipene *MV Logos* og *MV Doulos*, arbeider det henholdsvis 200 og 350 personer. Alle ombord arbeider på frivillig basis, kommer fra ca. 35 forskjellige land og er i alle aldre. De må delta i praktisk arbeid ombord, men også være med på å møte lokalbefolkningen. Hver dag er det grupper ifra skipene som reiser ut og har møter på barnehjem, i fengsel, sykehus, skoler, aldershjem og med evangelisering på gata med mer. I noen av havnene som skipene besøker drives humanitært arbeid.

## Historie
Operasjon Mobilisering kan spore sine røtter tilbake til 1950-tallet. Dorothea Clapp, en amerikansk husmor, begynte å be Gud om at Han *måtte berøre verden gjennom ungdommene på den lokale High School*. En dag gav fru Clapp en Johannesevangelium til en av studentene. Senere gav denne studenten livet sitt til Jesus Kristus på et Billy Graham møte. Denne studenten var George Verwer, grunnleggeren av Operasjon Mobilisering.

## Kilder
* www.om-norge.no/

## Eksterne lenker
* www.om-norge.no/ – hjemmeside, Norge
* Internasjonale hjemmesider.
** Australia 
** Canada  
** Chile  
** Danmark 
** Finland  
** Frankrike 
** India  
** Italia 
** Nederland   
** New Zealand   
** Singapore 
** Storbritannia  
** Sveits 
** Sverige    
** Sør-Afrika
** Sør-Korea  
** Tyskland  
** USA
** Østerrike
Áo dài

**Áo dài**, også skrevet **ao-dai** og **aodai** (vietnamesisk for «lang kjole») er et tradisjonelt vietnamesisk klesplagg som i dag for det meste bare brukes av kvinner.

Klesplagget likner en lang, ettersittende kaftan eller sid kjole med eller uten splitt i siden, og bæres over lange, vide bukser. Plagget har en lang historie og har gjennomgått mange mindre endringer gjennom tidene.

Selv om fasongen som regel er temmelig lik, lages plagget i svært mange ulike farger og mønstre. I moderne tid brukes áo dài gjerne til finere anledninger. Det er også skoleuniform for jenter i den videregående skolen i Vietnam.

## Eksterne lenker
*
Gillis Grafström

**Gillis Grafström** (født 7. juni 1893 i Stockholm, død 14. april 1938 i Potsdam, Tyskland) var en svensk kunstløper som vant flere OL- og VM-gull. Grafström var den første – og er inntil 2014 den eneste – utøver som har vunnet individuell gullmedalje både i sommer-OL og vinter-OL. Kunstløp var en del av programmet i sommer-OL i 1920, og fra 1924 i vinter-OL. Grafstrøm var også en aktiv tegner og maler, og jobbet som arkitekt i Berlin. Han var gift med Cecile Grafström. Grafström er begravd ved Bornstedter Kirche i Potsdam, samme sted som han giftet seg. Han trente ofte på Bornstedter see da den var islagt på vinteren.

Gillis Grafström er én av få som har tatt medalje i både sommer- og vinter-OL.

Han døde 44 år gammel av blodforgiftning. Han var bosatt i Potsdam fra 1925 til sin død. I Potsdam var en gate oppkalt etter ham (Gillis Grafström-Strasse), i 2003 ble den omdøpt til *Ulanenweg*.

I 1929 ble Grafström tildelt Svenska Dagbladets gullmedalje.

## OL-medaljer
;Sommer-OL
* 1920  Antwerpen -  **Gull** i kunstløp
;Vinter-OL
* 1924  Chamonix -  **Gull** i kunstløp
* 1928  St. Moritz -  **Gull** i kunstløp
* 1932  Lake Placid -  Sølv i kunstløp

## VM-medaljer
* 1922 gull
* 1924 gull
* 1929 gull

## Referanser


## Eksterne lenker
* 
*
Binyrebark

**Binyrebarken** (*cortex glandulae suprarenalis*) er en den ytterste delen av binyrene og produserer mange hormoner med fellesnavnet kortikosteroider (også kalt *kortikoider*). Den består av tre lag som produserer hver sin hovedtype kortikoider:
*Det ytterste laget: mineralkortikoider  
*Det midterste laget: glukokortikoider
*Det innerste laget: androgener
Villa Otium

**Villa Otium** er en villa i jugendstil i Nobels gate 28 på Frogner i Oslo. Den ble oppført av arkitekt Henrik Bull i 1911 for den daværende norske generalkonsul til St. Petersburg, Hans Andreas Olsen og hans kone Wilhelmina &ndash; som for øvrig var niesen til Alfred Nobel. Bygningen er en av de første arkitekttegnede boligene i Norge på 1900-tallet. Den er rikt utsmykket inne og ute, og arkitekten har tegnet alle detaljene: parkett, fliser, dører og ornamenter. Ifølge Riksantikvaren er villaen av stor historisk betydning.

## Navnet

Navnet på villaen er latinsk. *Villa* betyr «gård» og *otium* betyr fritid eller letthet, og henspiller på hageområdet som ligger rundt villaen. Dette er i dag bare en fjerdedel av hva det opprinnelig var.

## Bygningshistorie

I dag er villaen residens for Amerikas forente staters ambassadør til Norge. USAs regjering kjøpte den i 1923 for  dollar, en stor sum etter datidens pengeverdier.

## Referanser


## Litteratur
**Åpent rom* nr. 4/2007 side 24

## Eksterne lenker
* USAs ambassade i Norge om Villa Otium 
*
Slow Motion

***Slow Motion*** er det ellevte studioalbumet av Supertramp, utgitt i 2002. Albumet ble utgitt på eget selskap og kun solgt via bandets nettsted. *Slow Motion* ble ingen kommersiell suksess. 

## Sporliste
# «Slow Motion» (3.50)
# «Little By Little» (4.30)
# «Broken Hearted» (4.28)
# «Over You» (5.07)
# «Tenth Avenue Breakdown» (8.57)
# «Sting in the Tail» (5.17)
# «Bee in Your Bonnet» (6.27)
# «Goldrush» (3.05)
# «Dead Man's Blues» (8.25)

Alle komposisjonene er skrevet av Rick Davies, unntatt «Goldrush», som er kreditert Davies/Palmer.

## Eksterne lenker
*
Ulrich Salchow

**Karl Emil Julius Ulrich Salchow** (1877–1949) var en svensk kunstløper (AIK).

Salchow var den første olympiske gullmedaljøren i kunstløp, han vant da øvelsen var med for første gang i London under Sommer-OL 1908.
Han dominerte sporten stort på begynnelsen av 1900-tallet. Han vant 10 verdensmesterskap mellom 1901 og 1911 og 7 europamesterskap i årene 1893 til 1913.

I 1909 introduserte han Salchow-hoppet, et hopp hvor utøveren satser bakover på venstre ben med innerskjær hvor høyre ben svinges rundt for å skape rotasjon og hvor man letter idet høyre ben svinges fra bak til foran. Salchow vant alle sine medaljer med ett og samme par skøyter.

Salchow var president i International Skating Union fra 1925 til 1937. Han var også president for Svenska Skridskoförbundet i 3 perioder (1918–1920, 1923–1930 og 1935–1938).

## Referanser


## Litteratur
* 

## Eksterne lenker
* 
* 
*
St. Lawrence-bukta

**St. Lawrence-bukta**, eller **Saint Lawrence-bukta**, (engelsk: *Gulf of Saint Lawrence*, fransk: *Golfe du Saint-Laurent*) er ei stor havbukt på Canadas østkyst, mellom Newfoundland og det canadiske fastlandet. Grensa mot Atlanterhavet går langs ei linje fra Kapp Breton på Nova Scotia til den franske øya St. Pierre utafor sørkysten av Newfoundland. St. Lawrence-bukta har forbindelse til Atlanterhavet gjennom Cabotstredet mellom Nova Scotia og Newfoundland, og gjennom Belle Isle-stredet mellom Newfoundland og Labradorhalvøya. 

St. Lawrence-elva, som kommer fra De store sjøer, har utløp innerst i bukta. I St. Lawrence-bukta ligger de store øyene Anticosti og Prince Edward Island, og den mindre øygruppa Îles de la Madeleine. Ytterst mot havet ligger den franske øygruppa Saint-Pierre og Miquelon.

## Referanser


## Eksterne lenker
*
Sulo Nurmela

**Sulo Nurmela** (født 31. januar 1908, død 13. august 1999) var en finsk langrennsløper.

Han vant fire gullmedaljer i VM og OL i sin internasjonale karriere. Tre av medaljene var i stafett og en individuelt, 18&nbsp;km i Ski-VM 1934 i Sollefteå

## VM-medaljer
* 1934 i Sollefteå – gull (18&nbsp;km)
* 1934 i Sollefteå – gull (4 x 10&nbsp;km stafett)
* 1935 i Vysoké Tatry – gull (4 x 10&nbsp;km stafett)

## OL-medaljer
* 1936 i Garmisch-Partenkirchen – gull (4 x 10&nbsp;km stafett)

## Referanser


## Eksterne lenker
*
Trev

Et **trev** er en bygning, eller en del av et uthus, som blir brukt som en ekstra lagerplass. På en eksisterende bygning er trevet den øverste delen av bygningen (under mønet). Karakteristisk for et trev er skråtak og lav takhøyde ved veggene. Det vil si at man som regel ikke kan gå oppreist på hele gulvet.
Trontale

En **trontale** er en seremoniell tale som holdes av monarken foran nasjonalforsamlingen, vanligvis en gang i året. I talen utlegger monarken sin regjerings agenda for den kommende sesjonen. Trontalen skrives av regjeringen, ikke av monarken. Norge, Storbritannia og Nederland har trontaler som en del av sin konstitusjon. Det finnes også monarkier der monarken holder en tale som ikke er knyttet til regjeringens politikk, for eksempel i Spania.

## Norge
I Norge samles Stortinget i oktober, konstituerer seg og åpnes av monarken som leser opp trontalen «...*hvori han underretter det om Rigets Tilstand og de Gjenstande, hvorpaa han især ønsker at henlede Storthingets Opmerksomhet.*», jfr grunnlovens § 74. Politikeren Jens Haugland fortalte at kong Olav en gang foreslo for ham og statsminister Gerhardsen at trontalen burde holdes på nynorsk annethvert år. Haugland angret i ettertid på at han ikke tok kongen på ordet, men Gerhardsen mente det rakk at meldingen om rikets tilstand og styring var på nynorsk.

## Referanser


## Se også
* Trontalen (Norge)
Buckcherry

**Buckcherry** er et amerikansk rock and roll band som ble stiftet i Anaheim, California i 1995. I 1999 varmet de opp for Kiss i Oslo Spektrum. De har gitt ut fire plater: *Buckcherry*, *Time Bomb*,*15*,*Black Butterfly* og nyeste *All Night Long* .

Bandet lå en periode helt nede, mye på grunn av skadelig bruk av rusmidler, men er igjen aktive.

## Besetning
*Joshua Todd – vokal
*Keith Nelson – gitar
*Jonathan Brightman – bass 
*Devon Glenn – trommer.

## Eksterne lenker
* 
* 
*
USAs ambassade i Paris

**USAs ambassade** ligger på avenue Gabriel 2 på det nordvestre hjørnet av Place de la Concorde. Bygningen, som er på fire etasjer og rommer ambassadørens kontor, ble bygget i 1931 og er tegnet av det amerikanske arkitektkontoret Delano & Aldrich.

## Eksterne lenker
*
Breakfast in America

***Breakfast in America*** er det sjette studioalbumet av Supertramp, utgitt i 1979. Albumet ble gruppens største kommersielle suksess med singler som «The Logical Song», «Take the Long Way Home», «Breakfast in America» og «Goodbye Stranger». 
## Sporliste
# «Gone Hollywood» (5.19)
# «The Logical Song» (4.10)
# «Goodbye Stranger» (5.50)
# «Breakfast in America» (2.39)
# «Oh Darling» (4.02)
# «Take the Long Way Home» (5.08)
# «Lord Is It Mine» (4.09)
# «Just Another Nervous Wreck» (4.25)
# «Casual Conversations» (2.58)
# «Child of Vision» (7.28)

Alle låtene er skrevet av Rick Davies og Roger Hodgson.

## Eksterne lenker
*
Utslått

**Utslått** er et gresstykke som ligger i utmarka til en gård. Noen utslåtter var rester av nedlagte gårder fra før svartedauden, men de fleste var ryddet senere. Enkelte var bygd opp med steinmur i ei skråning (Vestlandet) og fylt opp med tilbåret jord og avfall etter skogsdrift. Utslåtten lå av og til uveisomt til, og høyet derfra ble ofte lagret i ei utløe for henting om vinteren, med sledeføre og islagte vann..
Wehrmacht (band)

**Wehrmacht** var et amerikansk crossover thrash metal-band som ble stiftet i Portland i Oregon i 1985. De ga ut to plater, Shark Attack i 1987 og Biermacht i 1989.

Humor var en viktig del av Wehrmachts image, og de kan sammenlignes med band som tyske Tankard og amerikanske S.O.D.

## Medlemmer
* Tito – Vokal
* Marco – Gitar
* John – Gitar
* Shann – Bass
* Brian – Trommer

## Diskografi
* *Blow You Away* (Demo, 1985)
* *Rehearsal '85* (Demo, 1985)
* *Beermacht* (demo, 1986)
* *Death Punk* (Demo, 1986)
* *Live at Pine St. Theatre* (Demo, 1986)
* *Shark Attack* (CD, 1987)
* *Biermacht* (CD, 1989)

## Eksterne lenker
*
Madam X

**Madam X** er et amerikansk heavy metal-band som var aktivt på 80-tallet og ble gjenforent i 2014. Gitarist Maxine Petrucci og hennes søster, trommeslager Roxy Petrucci, fant bassisten Chris Doliber i Detroit, Michigan, USA og flyttet til New York hvor de fikk vokalist Bret Kaiser med i bandet. De skal ha fått platekontrakt etter at direktøren i Jet Records, Don Arden, så dem fremvise god forretningssans ved å forlange betaling fra et konsertsted før de ville gå på scenen. Madam X fikk etter utgivelsen av *We Reserve The Right* i 1984 oppmerksomhet for et outrert visuelt uttrykk og enkle, fengende låter.

## Medlemsbytter og oppløsning
Kaiser forlot Madam X og ble erstattet av John Ward. De spilte inn en demo med ham som aldri førte til noen plateutgivelse. Da Roxy Petrucci forlot bandet for å bli med i Vixen, ble hun erstattet av Mark McConnell, samtidig som Sebastian Bach erstattet Ward som vokalist. Heller ikke denne besetningen ga ut noe innspilt materiale. Bach gjorde senere suksess med Skid Row, Doliber startet Godzilla og McConnell ble med i Carrera. Maxine Petrucci ga ut soloalbumet *Titania* i 2005.

## Gjenforening
Besetningen som ga ut platen i 1984 ble gjenforent og opptrådte på Sweden Rock Festival i 2014. De ga også ut singelen «Another '80s Rock Song».

## Medlemmer
*Bret Kaiser – Vokal
*Maxine Petrucci – Gitar
*Chris Doliber – Bass
*Roxy Petrucci – Trommer

## Referanser


## Eksterne lenker
*
Tucker

**Tucker** var en bil som ble produsert i USA i 52 eksemplarer i 1948, av disse eksisterer 49 fortsatt. Bilen var en pionér innen sikkerhet, da den blant annet hadde sikkerhetsbelter som standard, polstret instrumentpanel, samt frontrute som spratt ut ved sammenstøt. Den hadde en sekssylindret helikoptermotor som var montert bak. Ildsjelen bak bilen og leder for selskapet var Preston T. Tucker.

Historien om Tucker ble filmatisert i 1988 med Jeff Bridges i hovedrollen.
Fil:Tucker Convertible.jpg
Fil:1948 Tucker Torpedo (27991251541).jpg
Fil:1948 Tucker - 15715915860.jpg
Fil:1948 Tucker - 15717180619.jpg
Fil:1948 Tucker - 15901262051.jpg


## Eksterne lenker
* 
* Den amerikanske tuckerklubbens hjemmeside
* Faktaside om Tucker
Gorm

**Gorm** er et nordisk navn med usikker betydning, det kan være dannet av ledd som betyr «gud» og «berømt». Navnet er nokså sjeldent og brukes mest i Danmark. En navnebærer er Gorm den gamle som var konge av Danmark på 900-tallet og far til Harald Blåtann. Han regnes som en av de første historisk dokumenterte danske kongene.

## Etymologi
*Gorm* er en opprinnelig gammeldansk form av norrøne *GórmR*.
Den videre opprinnelsen til navnet *GórmR* kan være:
* En sammentrukket form av **Goð-ormR*.
* En sammentrukket dansk form av *Goð-þormR*.

Det første leddet i navnet har usikker betydning men kan være dannet av *goð* «gud» eller *gorr* «god». Det andre leddet er *mærr*, «berømt, kjent».

*Gorm* kan også være en sammentrekning av *[[Guttorm]]*, som har opprinnelse i det gammelnorske navnet *Gouthrum* som betyr noe i retningen av «gudfryktig» eller «den som frykter gudene». En annen mulighet er at navnet Guttorm også betyr «Guð-thorm», som betyr «beskyttet av gudene», dvs de gamle, norrøne guder. Det er antatt at kortformen «Gorm» derfor kan bety «beskytter».

}

|

| 

|}

## Utbredelse
Det norrøne navnet *Gormr* er kjent brukt på Island og var antakelig også brukt i Norge i vikingtiden. Kun to forskjellige personer med navnet er nevnt i Landnåmabok, så navnet var neppe blant de mest brukte.
Navnet *GórmR* er kjent brukt i runeinskripsjoner fra vikingtiden. Bare fem inskripsjoner er kjent, så navnet var sannsynligvis ikke mye brukt. *Gorm* er ellers kjent brukt i Danmark fra middelalderen. Det er brukt i Norge første gang i 1857.

Navnet er i dag relativt sjeldent, men brukes i Danmark, Færøyene og Norge.

|}

## Kjente personer med navnet
* Gorm den gamle (ca. 900–958), dansk konge og regnet som grunnleggeren av det danske kongedømmet
* Gorm Bretteville (født 1939), norsk plastikkirurg
* Gorm Hermansen (født 1945), norsk økonom og tidligere konsernsjef i Telenor
* Gorm Frimannslund (født 1962), norsk administrerende direktør i SAS Ground Services
* Gorm Heen (født 1966), norsk bildekunstner
* Gorm Wisweh (født 1983), dansk kokk og gründer kjent for Gorm’s Pizza
* Gorm Sørensen (født 1984), dansk fotballspiller
 
## Referanser


## Eksterne lenker
*
Theodor Reuss

**Theodor Reuss** (født 18. juni 1855 i Augsburg i Tyskland, død 28. oktober 1923 i München) var en tantrisk okkultist, utopisk sosialist, journalist, politi-spion, sanger og forkjemper for kvinne-frigjøring. Han etterfulgte Carl Celner som overhode og stormester i Ordo Templi Orientis.

## Referanser
Unity Church

**Unity Church** (også kalt **Unity Church of Christianity**) er en kristen mystisk bevegelse som ble grunnlagt av Charles Fillmore og Myrtle Fillmore i 1889.

En hjørnestein i *Unity Church* er *menneskets 12 krefter*. Hvert eneste menneske har et lyslegeme eller et oppstandelseslegeme – et udødelig legeme, og er ikke bare forbeholdt Kristus etter sin oppstandelse. Dette lyslegemet har 12 energier eller krefter, som manifesteres i Chakra-systemet, og som er symbolisert med de 12 disiplene til Jesus.

Charles Fillmore beskrev de 12 kreftene slik:

* Tro (Simon Peter / pineal-kjertelen / blå)
* Styrke – Stabilitet – Stødighet (Andreas / ryggen / vårens grønn)
* Visdom – Dømmekraft – Skjelne-evne (Jakob, sønn av Zebedeus / Solar plexus / gul)
* Regenererende kjærlighet (Johannes / hjertet / rosa)
* Makt – Herredømme – Mesterskap (Fillip / roten av tungen / purpur)
* Imaginasjon (Nathanael Bartholomeus / bakhodelappen / lys blå)
* Forståelse (Thomas Didymus / høyre hjernehalvdel / gull)
* Vilje (Matteus / venstre forhjerne / sølv)
* Åndelig Lov og Orden (Jakob, sønn av Alphaeus / bak navlen / olivengrønn)
* Iver – Entusiasme (Simon Kanaanitten / medulla oblongata / orange)
* Forsakelse – Eliminering (Judas Thaddeus / tykktarmen / brun)
* Skapende Liv – Nyskapning (Judas Iscariot & Matteus / kjønnsorganene / rød)

Disse 12 kreftene har senere blitt utdypet av andre kristne mystikere, som f.eks. Cora Fillmore, Charles Roth og Catherine Ponder.

Den samme læren – dog i en noe modifisert form, er blitt forkynt av Mark-Age.
Presseklubben

**Presseklubben** (har sin fortid som **Tostrupkjelleren** og **Ryktebørsen**) var et utested i Oslo som hovedsakelig orienterte seg mot politikere og ansatte i mediebransjen. Stedet holdt tidligere til i Arbeidergaten og ble der drevet som Oslo Journalistklubbs presseklubb. Senere flyttet den til Tostrupgården, i det som ble kjent som Tostrupkjelleren. Stedet flyttet til Egertorget i 2005. Om sommeren har de hatt uteservering langs nordsiden av torget. Stedet ble drevet av Anne Dawson.

21. desember 2007 stengte Presseklubben dørene. Utestedet er solgt til gårdeier, som har foretatt en ombygning av Kjøpesenteret Eger.

## Referanser
Paul Waaktaar-Savoy

**Paul Waaktaar-Savoy** (tidligere **Pål Waaktaar Gamst**, født 1961) er en norsk musiker og låtskriver i popgruppene a-ha (gitar) og Savoy (vokal, gitar, keyboard og bass). 

Han vokste opp på Manglerud i Oslo hvor han og Magne Furuholmen startet a-ha i 1982. I 1991 giftet han seg med amerikanske Lauren Savoy som han senere startet bandet Savoy med. Han er bosatt i New York og Oslo.

Kongen utnevnte i 2012 Waaktaar-Savoy til ridder av 1. klasse av St. Olavs Orden for «innsats for norsk musikkliv». Waaktaar-Savoy ble i 2011 sammen med a-ha innlemmet i Rockheim Hall of Fame.
## Diskografi
;Album
**[[World of Trouble]]* (2017), med Zoë Gnecco
;Singler
**Beautiful Burnout/They to Me and I to Them* (2016), med Zoë Gnecco
**Tearful Girl* (2016), med Zoë Gnecco
**Laundromat* (2018), med Zoë Gnecco
**Open Face* (2018), med Zoë Gnecco
### a-ha

**[[Hunting High and Low]]* (1985)
**[[Scoundrel Days]]* (1986)
**[[Stay on These Roads]]* (1988)
**[[East of the Sun, West of the Moon]]* (1990)
**[[Memorial Beach]]* (1993)
**[[Minor Earth Major Sky]]* (2000)
**[[Lifelines]]* (2002)
**[[Analogue]]* (2005)
**[[Foot of the Mountain]]* (2009)
**[[Cast in Steel]]* (2015)
**[[MTV Unplugged: Summer Solstice]]* (2017)
*True North (2022)
### Savoy
;Album
**[[Mary Is Coming]]* (1996)
**[[Lackluster Me]]* (1997)
**[[Mountains of Time]]* (1999)
**[[Reasons to Stay Indoors]]* (2001)
**[[Savoy (album)|Savoy]]* (2004)
**[[Savoy Songbook Vol. 1]]* (2007)
**[[See the Beauty In Your Drab Hometown]]* (2018)
*Under (2024)
;Singler
**Velvet* (1995)
**Underground* (1996)
**Mary Is Coming* (1996)
**Rain/Butt Out* (1997)
**I Still Cry* (1997)
**Foreign Film* (1997)
**Xmas Time (Blows My Mind)* (1997)
**Star "I'm Not Stupid Baby" (1999)
**Grind You Down* (1999)
**Man In the Park/End of the Line* (2000)
**Five Million Years* (2001)
**You Won't Come to the Party* (2001)
**Half of the Time* (2001)
**Whalebone* (2004)
**Karma Boomerang* (2007)
**Night Watch* (2017)
**January Thaw* (2018)

===Bridges===
**Fakkeltog* (1980)
**Våkenatt* (innspilt i 1981, utgitt i 2018)
===Weathervane===
**Weathervane'' (2011)
## Referanser


## Eksterne lenker
* 
* 
* 
* 
* Offisiell a-ha-side
* Offisiell Savoy-side
Running with Scissors

***Running With Scissors*** er en amerikansk film fra 2006. Filmen er regissert av Ryan Murphy, og er basert på Augusten Burroughs' memoarer *Running with Scissors*.

## Handling
Filmen er basert på Augusten Burroughs' semibiografiske memoarer, og handler om hans barndom. Da Burroughs var liten ga moren ham bort til en uortodoks psykiatrist, en eksentrisk mann med en eksentrisk familie, slik at han skulle få oppdragelsen sin der.

I en alder av tolv år ble Burroughs venn med Neil Bookman, en pedofil som bodde i en skur i en bakgård. Handlingen er sentrert rundt en barndom på grensen av loven, der regler var uhørte, og juletreet sto oppe hele året, der Valium ble inntatt som godteri, og hvis man kjedet seg kunne man skape underholdning med elektrosjokkterapimaskinen.

## Rolleliste

## Annet

*Denne filmen gjenforente Ryan Murphy med flere av skuespillerne fra TV-dramaet han skapte, *[[Nip/Tuck]]*, inkludert  Alec Baldwin, Jill Clayburgh, Seth Gabel, Leslie Grossman og Vanessa Redgrave.
*Gwyneth Paltrow, som er en av produsentene, er også med i filmen.
*Julianne Moore skulle opprinnelig få rollen som Deirdre Langton.
## Eksterne lenker
*
Jeffrey Wigand

**Jeffrey Wigand** (født 1942) er en amerikansk forsker, biokjemiker og whistleblower som ble kjent for sin kamp mot den amerikanske tobakk-bransjen. I 1990-årene avslørte på CBS hvordan tobakks-firmaet han hadde vært ansatt i manipulerte nikotinen i sigarettene i den hensikt å gjøre folk mer avhengig.

Hans kamp mot det amerikanske tobakksfirmaet Brown & Williamson ble i 1999 overført til film (regissert av Michael Mann og med Russel Crowe og Al Pacino i hovedrollene). Filmen er kritisk overfor Brown & Williamson og til dels også overfor CBS som i starten lot seg presse av tobakksfirmaets trusler om søksmål og overtakelse av CBS. Filmen bidro til å gjøre Wigands kamp kjent utenfor USA.

## Liv og virke
Wigand ble tilsatt som forskningssjef i den amerikanske tobakksgiganten Brown & Williamson i 1989. Målet hans var å utvikle en ny og mindre helsefarlig sigarett, men han kom raskt i konflikt med sin arbeidsgiver. Wigand reagerte blant annet på hvordan Brown & Williamson manipulerte sine tobakksprodukter for å skape større avhengighet hos røykerne, og han ble sett på som et uromoment innad i firmaet. I 1993 ble han oppsagt og pålagt en omfattende taushetsplikt om alt han visste om tobakksindustriens indre liv. Brown & Williamson hevdet at han hadde brutt denne taushetsplikten og saksøkte Wigand som på sin side kom i kontakt med Lowell Bergman, produsent i aktualitetsprogrammet *[[60 Minutes]]* på fjernsynskanalen CBS. Dette innledet en langvarig strid mellom Wigand og Brown & Williamson. Wigands liv ble totalt endret, men han ble en viktig mann i de amerikanske myndigheters arbeid for å bevise hvordan tobakksindustrien bruker avhengighet som et middel for å holde på sine kunder. 

Det store gjennombruddet kom i 1997 i Washington, hvor hele 40 delstater var representert ved sin regjeringsadvokat. Etter intense forhandlinger kom det 20. juni 1997 til avtale mellom Mississippi og 49 andre delstater på den ene siden og på den andre siden Philip Morris, RJR, BAT Industries, Brown & Williamson og Loews' Lorillard. Avtalen er også blitt benevnt «the Global Settlement», skjønt avtalen kun gjaldt tobakksindustrien i USA.

## Referanser


## Eksterne lenker
* Hjemmeside
White Lightning

:*For den am. actionfilmen fra 1973 med Burt Reynolds, se [[Spikern i bånn, McKlusky]] (White Lightning).
***White Lightning/We Rule*** er et [[Hardcore punk|hardcore]]/[[skinhead]]-prosjekt fra [[Australia]]. I 1990 ga de ut albumet *Destiny* på Rebelles Européens som ifølge [[Discogs]] er et kjent nynazistisk plateselskap.

== *We Rule* ==
Platen *We Rule* ble spilt inn i [[Mars (måned)|mars]] [[1998]] og er egenutgitt, og inneholder ti spor, som alle handler om anti[[kommunisme]] og [[nynazisme]].

*'Låtliste'''
#Australien youth 
#We rule 
#We look to the east 
#Old battalion 
#Freedoms flame 
#1 000 years 
#Lest we forget 
#Howling 
#The name of the game 
#Destiny

Teksten til «We Look To The East» er skrevet av Ian Stuart Donaldson, som var frontmann i legendariske Skrewdriver.

De involverte i prosjektet kaller seg for Aussie Nigel, Billy og The Boss.

## Referanser
MOD

**MOD**, **mod** og **M.O.D.** kan vise til:

* Ministry of Defence, forsvarsdepartementet i flere land
* M.O.D. (band)
* MOD (dykking), nedre dybdegrense for dykking
* Mod (subkultur), britisk subkultur i 1960-årene
* Mod (Skottland), skotsk festival for gælisk musikk og kultur
* Metadata Object Description Standard
* MOD (filformat), filformat for musikkfiler
* Modulo, regneoperator ofte forkortet mod
* Spillmodifikasjon, ofte forkortet med *mod*
Hammarby sjö

**Hammarby sjö** er en innsjø i det østlige Stockholm, mellom bydelene Södermalm og Södra Hammarbyhamnen.

Opprinnelig var det en innsjø mellom Skanstull og Danviken, som hadde sitt utløp i en liten bekk til Saltsjön. Gustav Vasa besluttet å lage en demning ved Skanstull og hevet sjøens overflate til 4,8 meter over Saltsjön. Ved Danviken oppførte man Danvikens hospital, og der kunne man anlegge en mølle og en smie som dro nytte av det fossende vannet.

På 1920-tallet ble Hammarbyleden bygd, og vannivået ble igjen senket til samme nivå som Saltsjön, og man bygde sluser ved Skanstull og Sicklasjön. 

På begge sider av innsjøen ligger Hammarby Sjöstad, byggingen ble påbegynt tidlig på 1990-tallet, og vil være sluttført i 2012. 


Fil:Norra Hammarbyhamnen Stockholm.jpg|Hammarby sjö sett fra Skansbron.Foto: Tage Olsin
Fil:Hammarby sjö and Sofia kyrka Stockholm Sweden.jpg|Hammarby sjö sett fra Södra Hammarbyhamnen.


## Se også
*Danvikens hospital
*Hammarbyleden
*Hammarby Sjöstad
*Hammarby IF

## Eksterne lenker
* Artportalen - Siste fugleobservasjoner
Hammarby Sjöstad

**Hammarby Sjöstad** er et bybyggingsprosjekt som består av flere boligområder omkring Hammarby sjö i Stockholm. 

## Definisjon

Prosjektet er oppdelt på to bydeler: Södermalm og Södra Hammarbyhamnen.

På Södermalm omfatter det hele den nye bebyggelsen ved Hammarby sjö med unntak av kvartalet Hamnvakten. I dagligtale brukes sjelden begrepet Hammarby Sjöstad om denne delen av prosjektet.

I bydelen Södra Hammarbyhamnen omfatter det i prinsippet hele bydelen, bortsett fra det eksisterende boligområdet Danviksklippan, som ble bygd på 1940-tallet.

## Eksterne lenker
* 
* Hammarby Sjöstad
Allen Carr

**Allen John Carr** (1934–2006) var en engelsk forfatter og røykestopp-guru. Han er mest kjent for boka *The Easy Way to Stop Smoking* fra 1985 (utgitt på norsk i 2002 som *Endelig ikke-røyker!*).

Etter flere forsøk på å slutte å røyke, stumpet Carr den siste sigaretten i 1983, i en alder av 48 år, etter å ha røykt hundre om dagen i 33 år. Han sluttet jobben som revisor og stiftet *Easyway-klinikken* som skulle hjelpe andre røykeavhengige. Han stiftet over 70 klinikker fordelt på 30 land. Han har selv hevdet å ha hjulpet 25 millioner mennesker å slutte med røyking.

Han har utgitt flere bøker om tobakk og helse, og har solgt flere millioner bøker totalt. Boka *Endelig ikke-røyker* har solgt over seks millioner eksemplarer (inkludert over 80 000 i Norge).

Carr døde av lungekreft i 2006, 72 år gammel.

## Referanser




## Eksterne lenker
*
Gabriel Milito

**Gabriel Alejandro Milito** (født 1980) er en argentinsk fotballtrener og tidligere fotballspiller.

Tidligere spilte han for det argentinske topplaget Independiente (1997&ndash;2003). Han var i ferd med å gå til Real Madrid i 2003, men laget avslo overgangen etter en medisinsk test, som ifølge klubben avslørte en kneskade. Gabriel Milito besluttet å bli værende i Spania, og gikk i stedet til Real Zaragoza. 10. juli 2007 gikk han til FC Barcelona, for 20.5 millioner euro.

Han er broren til den tidligere fotballspilleren Diego Milito.

Han var med i  som deltok i VM i fotball 2006.

## Trenerkarriere
Han var hovedtrener for den argentinske klubben Estudiantes de La Plata fra 16. april 2015 til 12. desember 2015.

Den 12. mai 2016 ble han ansatt som trener for Club Atlético Independiente.

## Referanser


## Eksterne lenker
*
Jan Valentin Sæther

**Jan Valentin Sæther** (født **Jan Sæther**; 1944–2018) var en norsk figurativ maler, billedhugger og gnostisk prest. Han var professor i figurativt maleri ved Statens kunstakademi i Oslo i perioden 1996–2002.

Sæther ble utdannet ved Statens håndverks- og kunstindustriskole (1963–65) og Statens Kunstakademi, maleri under professor Reidar Aulie (1965–66) og skulptur under professor Per Palle Storm (1968–71). Han hadde en rekke utstillinger, hovedsakelig i Norge og California.

Sæther debuterte i Kunstnerforbundet i 1972, men hadde før dette deltatt på gruppeutstillingene «Vårutstillingen» i Kunstnernes Hus i 1968, «Figurativt maleri fra sekstitallet» i Oslo Kunstforening i 1970 og «Romantikk» i Oslo Kunstforening i 1970. På denne tiden brukte han navnet Jan Isak Sæther.

I 1973 flyttet han til Los Angeles i California. I tillegg til sitt virke som billedkunstner drev han flere kunstskoler i løpet av de 22 årene han bodde der. Sæther flyttet tilbake til Oslo i 1995. I perioden 1995–96 jobbet han som amanuensis med ansvar for modellinstituttet ved Statens kunstakademi. I 1996 ble han tilsatt som professor i figurativt maleri ved samme sted etter en «thriller» av en tilsettingsprosess hvor den eneste andre kandidaten som var vurdert som skikket var ungdomsvennen Odd Nerdrum. Samtidig med Sæthers ansettelse ble billedhuggeren Istvan Lisztes tilsatt i et tilsvarende nytt professorat i figurativ skulptur.

Han virket også som skribent. I 1972–73 var han kunstkritiker i *[[Morgenbladet]]*, og 2001–03 var han medansvarlig for kunstkritikk-E-zinen BarokkMinimalist.

Sæther ble ordinert til prest i den gnostiske kirke i desember 1988 av den regionale biskop Stephan A. Hoeller i Ecclesia Gnostica i California. Han ledet en norsk menighet i de senere år.
## Referanser


## Eksterne lenker
*
Christer Falck

**Christer Falck** (født 1969) er en norsk plateprodusent, programleder, forlegger og forfatter. Han er mest kjent som mangeårig programleder for reality-serien *[[Robinsonekspedisjonen]]* på TV 3. Han var selv deltaker i første sesong og gikk av med seieren (1999). Han var også programleder for den mindre suksessfulle realityserien *Enstemmig* (2006).

## Biografi
Falck etablerte forlaget Falck Forlag AS, driver eget plateselskap (C+C Music/Frode Records) og har drevet flere platebutikker. Han er forfatter av en rekke quizbøker samt medforfatter på Prince-biografien *Shockadelica* (sammen med Petter Aagaard) i 2014. I 2020 startet han konsertserien *Koronerulling*, som bestod av 82 strømmede konserter fra 18. mars til 28. april, under koronavirus-pandemien. Konsertene passerte to millioner visninger og samlet inn 4,5 millioner kroner. I 2021 startet han prosjektet Norske albumklassikere hvor han gir ut CD-er av plater som tidligere kun har vært på LP/MC, og LP-er av plater som kun har vært på CD. I serien slipper han også bøker om norske album.

I 2005 ble det kjent at Falcks plateselskap hadde kjøpt seg en plass på VG-lista ved å drive organisert oppkjøp av en nyutgitt singel. Dette ble avslørt gjennom *[[Lydverket]]* av Falck selv. Som en konsekvens ble all musikk fra hans plateselskap utestengt fra lista i 12 uker. Falck hevdet han gjorde det for å bevise at VG-lista var lett å manipulere og dermed lite troverdig. Han klagde utestengelsen inn til Konkurransetilsynet, men tapte. Avisa ''Dagens Næringsliv'' kom med lignende kritikk av VG-lista og gikk langt i å antyde at den var et verktøy for de største internasjonale plateselskapene.  

Falck har ellers markert seg med sterke meninger om alkohol og tobakk og er selv avholdsmann.  

I 2021 ble han tildelt NOPAs formidlingspris.

## Privat
Falck har to barn fra tidligere forhold  og er samboer med Line Vee Hanum. De har ett barn sammen.

## Diskografi
### The Stone Family
* *Dancing (to the Rhythm of Love)* (1993) *vokal*

### Deltar på
* Ole Staveteig: *[[Mass (album)|Mass]]* (1997) *produsent*
* Karen Jo Fields: *[[Embrace Me (Karen Jo Fields-album)|Embrace Me]]* (2000) *keyboards*
* Snuten: *[[We are the Future]]* (2004) *vokal*

## Referanser


## Eksterne lenker
* Tett på nett: Christer Falck (2000) (VG)
Svedmyra

**Svedmyra** er en bydel i Söderort i Stockholm kommune Den ligger i Farsta bydelsområde og grenser til bydelene Tallkrogen, Stureby, Gamla Enskede og Gubbängen. 

Det finnes også en tunnelbanestasjon med navnet Svedmyra, men den ligger i bydelen Stureby.

## Se også

*Svedmyra tunnelbanestasjon
Enskededalen

**Enskededalen** er en bydel i Söderort i Stockholm kommune. I Enskededalen lå det tidligere et stort koloniområde, som ble landskjent gjennom boken og filmen *Babels hus* av P.C. Jersild. Området er også kjent for rullesteinsåsen som fortsetter gjennom Stockholm (nordover) og Skogskyrkogården (sørover).

Bydelen tilhører bydelsområdet Skarpnäck.
Vulgærspråk

**Vulgærspråk** av latin: *vulgus* (folket) var brukt om enkelte sosiolekter som uttrykker seg svært konkret og direkte, med ord og uttrykk som «det gode selskap» av borgerlige helst ikke ville høre.

I tilknytning til språkdebattene gjennom de siste hundre år har vulgærspråk vært brukt om arbeiderklassens og enda laverestående klassers språk. Motstanden mot a- endelser i bokmålet var bl.a. med rot i dette. Motstykket var «dannet språk» der en skulle uttrykke seg uten å bruke ufine ord. «Je`» og «jeg» var akseptable (unntak for folk fra dalene østpå, «Stomperud-jei»), «eg» og «e`» («æ») var det ikke. Kroppsfunksjoner ble omskrevet, man gikk til nød «på toalettet» eller «på do», men helst «ut et (nødvendig) ærende». Man aldri «på dass» (som også egentlig er en «forfining» av det tyske uttrykket «Daß Haus» / «Huset» der man gjorde slikt). Hva man så gjorde der skulle knapt nevnes, man «vasket hendene».

En god del av det som tidligere var vulgærspråk er etterhvert gått inn i vanlig dagligtale, og det er blitt stuerent å skrive om det i avisene.
Skarpnäcks gård

**Skarpnäcks gård** er en bydel i Söderort i Stockholm kommune. Bydelen grenser til Flaten, Orhem, Sköndal, Gubbängen, Gamla Enskede, Enskededalen, Kärrtorp og Bagarmossen samt till bydelen Älta i Nacka kommune.

Skarpnäcks gårds historie går tilbake til middelalderen, byen *Skarpa* er nevnt allerede i 1426, og den var en stor jordbrukseiendom frem til 1960-tallet. Gårdens nåværende hovedbygning ble oppført 1865&ndash;1867. Eiendommen ble solgt til Stockholm by i 1922. 

Den første byplanen ble utviklet i 1923. Den gang ble området kalt Skarpnäcks Trädgårdsstad (hageby), og i området Pungpinan begynte man i 1927 å oppføre små hytter. I dag finnes det ca. 240 slike. 

I 1953&ndash;1956 ble det oppført ca. 100 rekkehus med utleieleiligheter langs Riksrådsvägen. På begynnelsen av 1960-tallet oppførte man ytterligere rekkehus ved Nämndemansbacken og Sekreterarbacken.

I 1940 ble det besluttet at Skarpnäcksfältet skulle brukes som reserveflybane for jagerfly, men ble aldri tatt i bruk. I stedet flyttet byens seilflyklubb inn. I 1981 vedtok man å bebygge feltet med boliger, og 3400 leiligheter ble oppført. Området består utelukkende av røde teglsteinsbygninger, og har fått mange utmerkelser for sin spesielle arkitektur. 

I midten av 1990-årene hadde dette området Nord-Europas høyeste barnetetthet. 

## Se også
*Skarpnäck tunnelbanestasjon

## Eksterne lenker
* Skarpnäcks Trädgårdsstadsförening
El Bayadh

**El Bayadh** (Bayaisa) ligger i Algerie. Det er ca. 20&nbsp;000 innbyggere i byen, som er administrasjonsby for provinsen med samme navn.
Flaten

**Flaten** er en bydel i Söderort i Stockholm kommune. Den ligger mellom bydelene Orhem og Skrubba.

Et av byens eldste friluftsbad, Flatenbadet, ligger her.

## Se også
*Flaten (innsjø)
Skrubba

**Skrubba** er en bydel i Söderort i Stockholm kommune. Den grenser til bydelene Flaten og Orhem.

Skrubba ligger inneklemt mellom Drevviken og Trollbäcken i Tyresö kommune. 

Skrubba var i eldre tider navn på et gårdsbruk i området, først omtalt i 1397. Området er i stor grad skogbevokst. I bydelens nordøstlige del ligger det et fjell som når 74 meter over havet, det høyeste naturlige punktet i Söderort.
Kjersti Berge

**Kjersti Berge** (født 1961) er en norsk skuespiller, musiker og komiker kjent fra humorgruppen Kvinner på randen.

## Utdanning og yrkeskarriere
Berge er utdannet ved Bergen Musikkonservatorium og Musikkonservatoriet i Oslo.

Hun har arbeidet som frilansskuespiller og sanger på flere norske teaterscener siden 1985. Hun har også medvirket i forskjellige musikaler, kabareter og revyer. Sammen med Elisabeth Moberg og Marit Voldsæter dannet hun i 1996 trioen *[[Kvinner på randen]]*. Trioen har hatt suksess både på scenen og på TV. Trioen var første gang å se på NRK TV i 1998. I 2003 var de forgrunnsfigurer i humorserien *[[Taxi, Taxi]]*. I 2007 lanserte hun sitt eget sceneshowet kalt *Shukahara*.

Berge har siden 2007 vært tilknyttet *Fargespill*, et flerkulturelt kunstnerisk prosjekt i Bergen som startet sin virksomhet i 2004. Hun var først med som produsent og fra 2008 som daglig leder og produsent.

## Familie
Berge er gift med gitarist, gitarbygger og høyskolelærer Egil Haugland (1959).

## TV-opptredener
* 2003 Taxi, Taxi (forskjellige roller)
* 2003 Først & sist (gjest)
* 2001 Den store klassefesten (gjest)
* 1998 Kvinner på randen (forskjellige roller)
* 1990 Melodi Grand Prix 1990 (Damer Og Herrer)
* 1990 Which Witch Turné 90' (Anna Regina)

## Referanser


## Eksterne lenker
*
Kvinner på randen

**Kvinner på randen** var en humoristisk skuespillertrio som oppsto i Bergen i 1996 og besto av skuespillerne Kjersti Berge, Elisabeth Moberg og Marit Voldsæter.

Ensemblet startet i 1996 med stykket *Kvinner på randen av en oppskrytt aften* på den intime scenen på Den Stundesløse i Bergen. Oppfølgeren i 1998, *Kvinner på randen av en oppskrytt aften Del 2*, ble oppført i syv måneder med utsolgte hus. Gode kritikker i Oslopressen førte til at forestillingen ble satt opp i Oslo.

Fra oktober 1999 til april 2000 turnerte gruppen over hele Norge. I 1999 ble de tildelt prisen årets bergenser, en kåring i regi av Bergensavisen. Trioen vant Komiprisen 2001 i klassen beste ensemble.  

I 2001 var de aktuelle med forestillingen *Kvinner på randen rir igjen*, som også oppnådde betydelige publikumstall.

Høsten 2005 holdt trioen sin avskjedsforestilling.

## På TV
Trioen var første gang å se på TV i 1997 med faste innslag i TV-programmet *[[Larsen spesial]]*.  Våren 1998 fikk den sin egen serie på  NRK med tittelen *Kvinner på randen av en oppskrytt TV-aften*. Den hadde premiere den 24. april 1998. For dette mottok de prisen for beste underholdningsprogram under Gullruten 1999 på TV 2. Høsten 1999 som sesong to som bare hadde tittelen *Kvinner på randen*. Høsten 2003 lanserte de komiserien *[[Taxi, Taxi]]*, på NRK1. 

## Referanser


## Eksterne lenker
* Kvinner på randen av en tårevåt avskjed (BT, 2005)
* Kvinner på randen: «Julemysteriet. Frelsesarmeens juleplate» (VG, 2005)
* Kvinner på randen...rir igjen! (VG)
Landkreis Greiz

**Landkreis Greiz** er en krets i Thüringen i Tyskland.

## Referanser


## Eksterne lenker
* Landkreis Greiz Offisiell side
Gårdsslakting

**Gårdsslakting** er avlivning av buskap for å bruke skrotten til forskjellige produkter, som kjøtt eller lær. 

## Historie
Slakting foregikk fra gammelt av på den enkelte gården. Slaktetida var om høsten, etter at det var begynt å bli kaldt i lufta, gjerne etter første snøfall. Det var begrenset hvor mange dyr en kunne vinterfore, og gjøgrisen skulle brukes til julemat.   

Bonden hadde ofte med seg en slaktekyndig person. Dyra ble avlivet så humant som mulig, flådd og partert. Kjøttet ble konservert med alle metoder som sto til rådighet: lage pølser,salting, speking, ligge i lake av salt og sukker,røyking og tørking. Norgesglasset ga nye muligheter, og fryseboksen atter nye. Alt ble tatt vare på, der en hadde stabbur ble dette brukt. Hudene ble saltet og enten beredt lokalt eller solgt til garveri. 

Mange valgte nok å selge dyra til nærmeste slakter og kjøtthandler. Dem var der mange av utover landet, både i byer og tettsteder. De er etterhvert blitt nedlagt og erstattet av sentralslakterier, mens den gamle pølsemakerbutikken er avløst av ferskvare- og kjøledisker i kjedebutikkene.

Slakterisentraliseringen førte til langtransport av slaktedyr. Hygienekontrollen ble riktignok bedre og enklere, men dyrevernere og miljøorganisasjoner har påpekt at dette er sløsing med energi og ofte plagsomt for dyra. Per 2006 har en slakter på Vestlandet fått godkjenning for et rullende slakteri, der alt foregår på den enkelte gård.

## Referanser